laion/Wikipedia-Exotic huggingface dataset:
נחל אמציהו

נחל אמציהו הוא נחל בצפון הערבה. אורכו כ־20 קילומטר ושטח אגן ניקוזו כ־190 קמ"ר. מוצאו בגבעות יועדן, כ־5 קילומטר מדרום לפתחו של המכתש הקטן, והוא נשפך למלחת סדום ליד מושב עין תמר שמדרום לים המלח. הנחל מתאפיין בפיתולים שתוחמים אותם מצוקים גבוהים של תצורת חוואר הלשון. שמו הערבי הקודם של הנחל הוא ואדי קוצייב. הוועדה לשמות עבריים בנגב, שהקים בן-גוריון לאחר "מבצע עובדה", העניקה לו במאי 1950 את שמו של אמציה מלך יהודה – שלפי ההשערה עבר כאן מסעו הצבאי לכיבוש ארץ אדום. בזכות אמציהו הוענקו לנחלים הסמוכים, והמתנקזים אליו, שמות בני משפחתו – נחל יואש, על שם אביו (שזכה בעוד נחל יואש, גם בהרי אילת), נחל יכליה, על שם אשתו, ונחל ירושא, על שם כלתו – אשת בנו עוזיהו. נחל אמציה מנקז שטח גדול בצפון הערבה שממערב למושב עידן עד בואכה כיכר סדום ודרום ים המלח, כאשר הוא נשפך כאמור לתוך אגן הניקוז של נחל צין במלחת סדום. הוא מותווה לאורך קו העתק הבנוי מסלעי חוואר הלשון הנמשך ממערב לנאות הכיכר ועד למרגלות הרי אדום הצפוניים. מתלול זה מתרומם כ־30 מטר מעל ערבת סדום (ראו צילום), כיוונו צפון מזרח והוא ידוע גם בכינוי "מדרגת ההעתק של נאות הכיכר". לאורך אפיקו נמשכת דרך עפר עבירה לרכב 4X2 גבוה. נחל אמציהו מתחתר לכל אורכו במשקע האגמי של סדרת הלשון, ויוצר קניון עמוק בין קירות לבנים זקופים. בקירותיו נראה חתך גאולוגי של הסלעים המרכיבים את סדרת הלשון: שכבות אופקיות דקות של חרסית, ארגוניט, גבס וקונגלומרט נחלים. שכבות אלה נקראות בשפה הגאולגית למינות בעקבות הזרימה הלמינרית בנחלים שהשקיעה אותם. לפני הכניסה לנחל ישנו פארק אמציהו פארק אמציהו שפתוח לקהל הרחב בכל ימות השבוע והכניסה היא בחינם, הפארק כולל בתוכו פינות ישיבה שירותים מוזיאון פתוח על תולדות התמר בארץ ישראל, ובסוף השבוע ימים חמישי שישי ושבת פתוחה גם שכשוכית שהיא תעלת מים נמוכה שניתן להתרענן בתוכה. לאורך הנחל, בעיקר בחלקו העליון, צומחים עצי שיזף גדולים, ולעיתים גם עצי שיטה סלילנית ושיחי אשלים המעידים על מי תהום עליונים. לאורך חלקו הדרומי של ערוץ נחל אמציהו גדלים שיחי רותם ועצי שיטה היוצרים יחדיו נוף סוואנה מדברי. הצל שמטילים ענפי השיטה מגן על היצורים החיים המתקיימים בסביבתה מפני קרינת השמש החזקה. העץ מהווה מחסה ומזון עבור בעלי חיים מדבריים כגון צבאים, ציפורים, לטאות ומכרסמים ומכאן חשיבותו האקולוגית הגבוהה. בנובמבר 1948, במסגרת "מבצע לוט", לאחר שהשתלט על תחנת המשטרה בעין אל חוצוב (עין חצבה) עבר בנחל אמציהו כוח של צה"ל בדרכו לסדום שהייתה נצורה באותה עת ושחרר אותה. במרץ 1949 ירד כח של חטיבת גולני ממעלה עקרבים ועבר לא רחוק מהנחל בדרכו לכיבוש אילת, תוך חניית לילה במחנה הבריטי הנטוש בעין חצבה. הנגב מדיה וקבצים בנושא נחל אמציהו בוויקישיתוף ראו מפת Google ומיקום הגבעות מדרום ל"שער השטן" המהווה כניסה למכתש הקטן, וכן הנקודה ממזרח לכביש 90 שבה הנחל זורם כבר צפונה לכיוון עין תמר. עמותת גולני, מקטע מספר 73: מנחל אמציה לצומת עין חצבה, באתר עמותת גולני - שביל גולני בדרום. דובי זכאי, הדרך המתכווצת: מסלול טיול בנחל אמציהו, באתר מעריב NRG, ‏12 מאי 2011 זיוון זאב, 2001. עברות שמות מקומות בנגב. אריאל – כתב עת לידיעת ארץ -ישראל, 150-151 – עם הפנים אל הנגב, עמ' 21–26. יואב קווה, נחל אמציהו, נחל חצרה: כל שיטפון צריך מרפסת, באתר שבילים 4X4 בדרך ארץ, ‏25 מאי 2006
Lil Kim Season

Lil Kim Season (בעברית: העונה של ליל קים) הוא המיקסטייפ הרביעי של הראפרית ליל קים, אשר יצא ב-28 במרץ 2016 על ידי I.R.S Records. על יציאת המיקסטייפ הכריזה קים לראשונה קודם לכן. כמה שעות לפניי יציאתו התראיינה קים למגזין בילבורד ואמרה כי היא התרחקה במשך תקופה מהמוזיקה בשביל לטפל בביתה אך כעת שהיר גדלה הרשתה לעצמה קים לחזור למוזיקה וטעה כי היא מה שהניעה אותה להמשיך לעשות מוזיקה. המיקסטייפ קיבל ביקורות מעורבות ממבקרי המוזיקה, תוך שחלקן היו שליליות וחלקן חיוביות. ג'ן יאמטו מ-"The Daily Beast" כתבה: "ליל קים ציינה שהיא מתכוונת לחזור בגדול ואספה לכך שיתופי פעולה אך לא בטוח שזה נראה כך". מידע על האלבום Lil Kim Season באתר MusicBrainz האלבום Lil Kim Season באתר Discogs Yamato, Jen (2016-03-30). "'Lil Kim Season': The Original Queen Bee Is Back—but When Is That Album Coming?". The Daily Beast (באנגלית). נבדק ב-2020-09-24.
אוניברסיטת סטרטלקייד

אוניברסיטת סטרטלקייד (באנגלית: University of Strathclyde) היא אוניברסיטה ציבורית, הממוקמת בגלאזגו שבממלכה המאוחדת, אשר הוקמה בשנת 1796, מה שהופך אותה למוסד האקדמי השני בוותיקותו בעיר. האוניברסיטה קיבלה את אמנתה בשנת 1964 כאוניברסיטה הטכנולוגית הראשונה בבריטניה. נכון ל-2020, לומדים באוניברסיטה כ-22,000 סטודנטים, והיא השלישית בגודלה בסקוטלנד. האוניברסיטה חברה באיגוד אוניברסיטאות חבר העמים הבריטי ובוועידת בתי הספר האירופיים לחינוך ומחקר הנדסי מתקדם. אוניברסיטת סטרטלקייד נוסדה בשנת 1796 על פי צוואתו של ג'ון אנדרסון, פרופסור לפילוסופיה מאוניברסיטת גלאזגו. אוניברסיטת סטרטלקייד מורכבת מארבע פקולטות: ארכיטקטורה הנדסה ביו רפואית הנדסת כימיה הנדסה אזרחית וסביבתית הנדסה תעשייתית הנדסת אלקטרוניקה וחשמל הנדסת מכונות וחלל המרכז הארצי לתותבות ואורתוטיקה אדריכלות ימי, הנדסת ים וים (מחלקה משותפת עם אוניברסיטת גלאזגו) כימיה מדעי המחשב והמידע מתמטיקה וסטטיסטיקה פיזיקה המכון לרוקחות ומדעים ביו-רפואיים בית הספר למדעי החברה היישומיים בית הספר לחינוך בית הספר לממשל ומדיניות ציבורית בית ספר למדעי הרוח בית הספר למשפטים בית הספר למדעי הפסיכולוגיה והבריאות בית ספר לעבודה סוציאלית ומדיניות חברתית חשבונאות ופיננסים כלכלה ניהול משאבי אנוש מרכז האנטר ליזמות מדעי הניהול שיווק, המחלקה אסטרטגיה וארגון דירוג שאנגחאי - 401–500 (2019) Times Higher Education - מקום 401–500 (2020) דירוג QS לאוניברסיטאות - 300 (2020) מבין בוגריה הידועים של האוניברסיטה ניתן למנות את: ג'ון לוגי ביירד – ממציא ומהנדס סקוטי הנרי פולדס – רופא, מיסיונר ומדען דייוויד מאנדל – פוליטיקאי דייוויד ליווינגסטון - מגלה ארצות לורן מייברי - זמרת ועיתונאית אלכס קפרנוס - מוזיקאי מדיה וקבצים בנושא אוניברסיטת סטרטלקייד בוויקישיתוף אתר האינטרנט הרשמי של אוניברסיטת סטרטלקייד (באנגלית) אוניברסיטת סטרטלקייד, ברשת החברתית פייסבוק אוניברסיטת סטרטלקייד, ברשת החברתית אקס (טוויטר) אוניברסיטת סטרטלקייד, ברשת החברתית אינסטגרם אוניברסיטת סטרטלקייד, ברשת החברתית LinkedIn Alumni in history, University of Strathclyde
עכביש ברשת

עכביש ברשת הוא סרט מותחן וריגול ישראלי-בלגי משנת 2019 בבימויו של ערן ריקליס, בהפקת סבין בריאן, ז'קלין דה גויג', ליאון אדי ומייקל שרפשטיין על פי תסריט שנכתב על ידי גדעון מרון ועמנואל נקש. בכיכובם של בן קינגסלי, מוניקה בלוצ'י, איציק כהן ואיתי טיראן. הסרט מתמקד בסוכן מוסד צעיר שנשלח למשימה לעקוב אחר סוכן מבוגר, שהתנהגותו מטילה חשד בפני הממונים עליהם. הסרט הוא הפקה משותפת בינלאומית של ישראל, בלגיה ובריטניה שיצאה לאקרנים ב-30 באוגוסט 2019 בארצות הברית וב-16 בינואר 2020 בישראל. בן קינגסלי - אברהם אדרת מוניקה בלוצ'י - אנג'לה קרוני איתי טיראן - דניאל איציק כהן - שמואל פיליפ פיטרס - יאנס מרטנס הילדה ואן מיגם - אן-מארי מכרם ח'ורי עם שחרורו הסרט זכה לביקורות גרועות עד מעורבות של מבקרים וצופים, שמתחו ביקורת על התסריט, המשחק, הבימוי והעריכה של הסרט תוך שהם משבחים את הופעתו של קינגסלי ואת קטעי הפעולה. הסרט זכה ל-75% רייטינג באתר עגבניות רקובות. הסרט היה מועמד לפרס אופיר למוזיקה המקורית הטובה ביותר. "עכביש ברשת", במסד הנתונים הקולנועיים IMDb (באנגלית) "עכביש ברשת", באתר Rotten Tomatoes (באנגלית) "עכביש ברשת", באתר אידיבי "עכביש ברשת", במסד הנתונים הקולנועיים KinoPoisk (ברוסית) אבנר שביט‏, רשת קרועה: "עכביש ברשת" הוא עוד סרט איום ונורא על המוסד הישראלי, באתר וואלה, 21 בינואר 2020 אריאל פייגלין, עכביש ברשת: כשישראלים עושים הוליווד, ערוץ שבע גרשון הכהן, הסרט "עכביש ברשת": מהו אדם?, ישראל היום שמוליק דובדבני, במאים ישראלים, תעזבו את המוסד בשקט, באתר ynet, 20 בינואר 2020 קדימון הסרט ביוטיוב Scheck, Frank (29 באוגוסט 2019). "'Spider in the Web': Film Review". The Hollywood Reporter. נבדק ב-31 בינואר 2020. {{cite web}}: (עזרה) אינה טוקר, בן קינגסלי ומוניקה בלוצ'י יככבו בסרט של ערן ריקליס, באתר ynet, 29 בינואר 2018 "Spider in the Web". Rotten Tomatoes. נבדק ב-31 בינואר 2020. {{cite web}}: (עזרה) אינה טוקר, פרסי אופיר: "אסיה" מוביל במספר המועמדויות, באתר ynet, 22 בספטמבר 2020
Ben Bazen (שיר)

"Ben Bazen" (באנגלית: "I Sometimes"; ובעברית: "אני לפעמים") הוא שיר שהוקלט על ידי הזמרת-יוצרת הטורקייה סימגה, מתוך אלבום הבכורה שלה, Ben Bazen (2018). הוא יצא לאור ב-4 ביוני 2018, בהוצאת חברת התקליטים דואן מיוזיק קומפני כסינגל השני מתוך האלבום. השיר הגיע למקום השלישי בטורקיה טופ 20. השיר נכתב על ידי ארסיי אונר שהשתתף בכתיבה הלהיט של סימגה "Yankı", שיצא לאור בשנת 2016. כמו כן, הוא הופק על ידי ארסיי אונר גם כן. "Ben Bazen" מכיל קטעי כלי שתוארו כ"קיציים" (השיר עצמו יצא בקיץ 2018), תוך שהוא מהווה כשיר הנושא של האלבום, Ben Bazen. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות. הווידאו קליפ הנלווה של "Ben Bazen" הועלה לערוץ היוטיוב של netd müzik ב-4 ביוני 2018, ביום יציאתו של השיר כסינגל. בתחילתו, ניתן לראות את סימגה יושבת על כיסא שמונח בלב כביש מהיר. לאורכו, ניתן לראותה כשהיא רוקדת וחוגגת את הקיץ כביכול, תוך שישנה סצנה בה היא מחזיקה זיקוק בצבע ורוד. נכון לאוגוסט 2023 עומד מונה הצפיות של הקליפ על למעלה מ-72 מיליון צפיות. מידע על הרצועה "Ben Bazen" באתר ספוטיפיי Simge – Ben Bazen (באנגלית), נבדק ב-2020-09-23 https://twitter.com/musictoptr/status/1038019119268941824, Twitter Ben Bazen, נבדק ב-2020-09-23 Simge - Ben Bazen
אוניברסיטת קלגרי

אוניברסיטת קלגרי (באנגלית: University of Alberta) היא אוניברסיטה ציבורית, הממוקמת בקלגרי שבקנדה, אשר הוקמה בשנת 1966. אוניברסיטת קלגרי מורכבת מ-14 פקולטות ומעל 85 מכוני ומרכזי מחקר. המוסד חבר באיגוד אוניברסיטאות חבר העמים הבריטי, בקבוצת אוניברסיטאות המחקר הקנדי U15 ובארגון האוניברסיטאות העולמי. בוגריה הידועים של האוניברסיטה הם ג'יימס גוסלינג, סטיבן הרפר וגארט קמפ. שורשיה של אוניברסיטת קלגרי נמצאים עוד במוסד להכשרת מורים שהוקם בקלגרי בשנת 1905. מכללה זו סופחה לאוניברסיטת אלברטה בשנת 1944. בשנת 1965 האוניברסיטה קיבלה אוטונומיה חלקית ובשנת 1966 הפכה לעצמאית לגמרי. בסוף שנות ה-60, הקמפוס התרחב באופן דרמטי עם בניינים חדשים להנדסה ומדע, פתיחתו של תיאטרון האוניברסיטה ובשנת 1971 נפתחה המחלקה לאדריכלות. בשנת 1988 האוניברסיטה מילאה תפקיד מרכזי באירוח אולימפיאדת קלגרי. האוניברסיטה מורכבת ממספר פקולטות: בית הספר לרפואה הפקולטה לאומנויות בית הספר לאדריכלות, תכנון ונוף הפקולטה ללימודי תואר שני הפקולטה לקינסיולוגיה פקולטה למשפטים הפקולטה לסיעוד הפקולטה למדעים הפקולטה לעבודה סוציאלית הפקולטה לרפואה וטרינרית בית הספר למנהל עסקים בית הספר להנדסה בית הספר לחינוך דירוג שאנגחאי: מקום 201–300 (2023) Times Higher Education: מקום 201–250 (2024) דירוג QS לאוניברסיטאות: מקום 182 (2024) דירוג שאנגחאי: מקום 8–11 (2023) Times Higher Education: מקום 9–10 (2024) דירוג QS לאוניברסיטאות: מקום 8 (2024) מדיה וקבצים בנושא אוניברסיטת קלגרי בוויקישיתוף אתר האינטרנט הרשמי של אוניברסיטת קלגרי (באנגלית) אוניברסיטת קלגרי, ברשת החברתית פייסבוק אוניברסיטת קלגרי, ברשת החברתית אקס (טוויטר) אוניברסיטת קלגרי, ברשת החברתית אינסטגרם אוניברסיטת קלגרי, ברשת החברתית LinkedIn אוניברסיטת קלגרי, באתר אנציקלופדיה בריטניקה (באנגלית)
בן פטורי

בן פטורי (מופיע גם בצורות הכתיב בן פטורא ובן פתורא) היה תנא בדור השלישי. לבן פטורי דרשה מפורסמת-"שניים הולכים במדבר וביד אחד מהם קיתון של מים, אם שותהו אחד מגיע ליישוב, ואם שותים אותו שניים- שניהם מתים; דרש בן פטורי: מוטב שישתו שניהם וימותו, ואל יראה אחד במיתתו של חבירו." (ספרא בהר פרשה ה).(בבא מציעא סב.). ועוד- "ר' יהודה אומר משום בן פטורי:הרי הוא אומר-'חי אל הסיר משפטי' (איוב, כ"ז, א') ללמדך שאין אדם נודר בחיי מלך אלא אם כן אוהב את המלך". (תוספתא סוטה ו, א). אנציקלופדיה לחכמי התלמוד והגאונים בעריכת ד"ר מרדכי מרגליות. תל אביב: הוצאת יבנה, תשנ"א 1991, כרך ראשון עמוד 187.
אוניברסיטת דלהוסי

אוניברסיטת דלהוסי (באנגלית: Dalhousie University) היא אוניברסיטת מחקר ציבורית, הממוקמת בהליפקס שבפרובינציית נובה סקוטיה בקנדה, אשר הוקמה בשנת 1818. לאוניברסיטה קמפוס נוסף בסנט ג'ון שבניו ברנזוויק. אוניברסיטת דלהוסי מציעה יותר מ-4,000 קורסים, ו-180 תוכניות לתארים ב-12 פקולטות. המוסד חבר באיגוד אוניברסיטאות חבר העמים הבריטי, בקבוצת אוניברסיטאות המחקר הקנדי U15 ובארגון האוניברסיטאות העולמי. בוגרי האוניברסיטה הידועים הם הסופרת לוסי מוד מונטגומרי וראשי הממשלה ריצ'רד בדפורד בנט, ג'ו קלארק, בריאן מלרוני. אוניברסיטת דלהוסי הוקמה כמכללה בשנת 1818 כמוסד לא דתי בהשראת עקרונות אוניברסיטת אדינבורו. בשנת 1841 המכללה קיבלה מעמד של אוניברסיטה, אך פעלה לסירוגין. בשנת 1863 היא נפתחה מחדש עם שישה פרופסורים ומורה אחד. התארים הראשונים הוענקו בשנת 1866. בשנים שלאחר מכן האוניברסיטה סבלה מקשיים כלכליים, אך ניצלה בזכות תרומות. בשנת 1885 הבוגרת הראשונה של האוניברסיטה סיימה את לימודיה. דירוג שאנגחאי: מקום 301–400 (2023) Times Higher Education: מקום 12–14 (2024) דירוג QS לאוניברסיטאות: מקום 272 (2024) דירוג שאנגחאי: מקום 13–17 (2023) Times Higher Education: מקום 11–13 (2024) דירוג QS לאוניברסיטאות: מקום 12 (2024) מדיה וקבצים בנושא אוניברסיטת דלהוסי בוויקישיתוף אתר האינטרנט הרשמי של אוניברסיטת דלהוסי (באנגלית) אוניברסיטת דלהוסי, ברשת החברתית פייסבוק אוניברסיטת דלהוסי, ברשת החברתית אקס (טוויטר) אוניברסיטת דלהוסי, ברשת החברתית אינסטגרם אוניברסיטת דלהוסי, באתר אנציקלופדיה בריטניקה (באנגלית)
יחסי מלטה–צ'ילה

יחסי מלטה–צ'ילה הם יחסי החוץ בין רפובליקת מלטה לבין הרפובליקה של צ'ילה. שתי המדינות כוננו יחסים דיפלומטיים בשנת 1989. נשיאת מלטה, מארי לואיז קוליירו פרקה, ערכה ביקור ממלכתי בצ'ילה ביולי 2017, הפעם הראשונה בה נשיא מלטה מבקר במדינה באמריקה הדרומית. לרגל האירוע, היא חתמה יחד עם נשיאת צ'ילה מישל בצ'לט, על הסכמים שונים, כולל מנגנון להתייעצויות פוליטיות, כדי לתת דחיפה ליחסים בין שתי המדינות. בשנת 2016, המסחר בין שתי המדינות הסתכם ב-4.8 מיליון דולר. המוצרים העיקריים שיוצאו על ידי צ'ילה כללו תרכובות אורגניות, יינות וסיגריות, ואילו המוצרים שיוצאו בעיקר על ידי מלטה לצ'ילה כללו מכשירים להפצה חשמלית ולקבלת נתונים והעברתם. צ'ילה מיוצגת במלטה באמצעות שגרירותה ברומא, איטליה, ובנוסף היא מחזיקה קונסוליה כללית בוואלטה. מלטה מיוצגת בצ'ילה באמצעות שגרירותה ברומא, איטליה, ובנוסף היא מחזיקה קונסוליה כללית בסנטיאגו דה צ'ילה. מדיה וקבצים בנושא יחסי מלטה–צ'ילה בוויקישיתוף אתר על יחסי מדינות
טקס פרסי לורנס אוליבייה 2001

טקס הענקת פרסי לורנס אוליבייה לשנת 2001 נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד. ההפקות הבאות היו מועמדות למספר פרסים: 6: "כולם היו בניי" 5: "המכשפות מאיסטוויק" 4: "מתגלגלים", "שיר אשיר בגשם", "המשחק היפה" ו"המלך ואני" 3: Blue/Orange,‏ Fosse,‏ Stones in His Pockets, "מנהל הבית" ו"שודדי הים מפנזאנס" 2: Dolly West's Kitchen, "המלט", "החיים בשלוש גרסאות", Mozartina,‏ My Zinc Bed, "אורפאוס בשאול", Pageant, Passion Play, "גן הדובדבנים", The Greek Passion ו-The Silver Tassie ההפקות הבאות זכו במספר פרסים: 4: "כולם היו בניי" 3: "מתגלגלים" 2: Stones in His Pockets פרסי אוליבייה לשנת 2001
אוניברסיטת מניטובה

אוניברסיטת מניטובה (באנגלית: University of Manitoba) היא אוניברסיטת מחקר ציבורית, הממוקמת בויניפג שבקנדה, אשר הוקמה בשנת 1877. זוהי האוניברסיטה הראשונה במערב המדינה ובעלת מוניטין מחקרי רב. ב-2023, למדו בה כ-30,783 סטודנטים. המוסד חבר באיגוד אוניברסיטאות חבר העמים הבריטי, בקבוצת אוניברסיטאות המחקר הקנדי U15 ובארגון האוניברסיטאות העולמי. מבין אנשי הסגל הבולטים שלימדו באוניברסיטת מניטובה ניתן למנות את זלמן שחטר-שלומי, ואצלב סמיל וקרול שילדס. אוניברסיטת מניטובה מורכבת מ-13 פקולטות, 4 בתי ספר ו–9 קולג'ים. בנוסף על כך, האוניברסיטה מציעה קורסים ותוכניות מיועדות לאמריקאים ילידים. אוניברסיטת מניטובה נפתחה בשנת 1877 ופעלה באמצעות שלוש מכללות שכל אחת מהן מזרם נוצרי שונה. בשנת 1882 בית הספר המקומי לרפואה סופח לאוניברסיטה. בשנת 1919 הוקם בית הספר לאדריכלות. בשנה זו למדו כבר במוסד כ-2,000 סטודנטים (מתוכם כ-250 נשים ובהם הסופרת הקנדית מרגרט לורנס). המכללה למשפטים סופחה באופן מלא לאוניברסיטה בשנת 1966. דירוג שאנגחאי: מקום 201–300 (2023) Times Higher Education: מקום 351–400 (2024) דירוג QS לאוניברסיטאות: מקום 671–680 (2024) דירוג שאנגחאי: מקום 8–11 (2023) Times Higher Education: מקום 15–18 (2024) דירוג QS לאוניברסיטאות: מקום 23 (2024) מדיה וקבצים בנושא אוניברסיטת מניטובה בוויקישיתוף אתר האינטרנט הרשמי של אוניברסיטת מניטובה (באנגלית) אוניברסיטת מניטובה, באתר אנציקלופדיה בריטניקה (באנגלית) אוניברסיטת מניטובה, ברשת החברתית פייסבוק אוניברסיטת מניטובה, ברשת החברתית אקס (טוויטר)
אוניברסיטת ססקצ'ואן

אוניברסיטת ססקצ'ואן (באנגלית: University of Saskatchewan) היא אוניברסיטת מחקר ציבורית, הממוקמת בססקטון שבקנדה, אשר הוקמה בשנת 1907. אוניברסיטה זו היא הגדולה ביותר בפרובינציית ססקצ'ואן ולה מוניטין מחקרי רב. ב-2023, למדו בה כ-26,694 סטודנטים. בוגרי האוניברסיטה הבולטים הם ג'ון דיפנבייקר, ריי נטישין, הנרי טאובה וקים קואטס. המוסד חבר באיגוד אוניברסיטאות חבר העמים הבריטי, בקבוצת אוניברסיטאות המחקר הקנדי U15 ובארגון האוניברסיטאות העולמי. דירוג שאנגחאי: מקום 301–400 (2023) Times Higher Education: מקום 351–400 (2024) דירוג QS לאוניברסיטאות: מקום 340 (2024) דירוג שאנגחאי: מקום 12–17 (2023) Times Higher Education: מקום 16 (2024) דירוג QS לאוניברסיטאות: מקום 14 (2024) אתר האינטרנט הרשמי של אוניברסיטת ססקצ'ואן (באנגלית) אוניברסיטת ססקצ'ואן, ברשת החברתית פייסבוק אוניברסיטת ססקצ'ואן, ברשת החברתית אקס (טוויטר) אוניברסיטת ססקצ'ואן, ברשת החברתית אינסטגרם אוניברסיטת ססקצ'ואן, באתר אנציקלופדיה בריטניקה (באנגלית)
יחסי ליכטנשטיין–צ'ילה

יחסי ליכטנשטיין–צ'ילה הם יחסי החוץ בין נסיכות ליכטנשטיין לבין הרפובליקה של צ'ילה. היחסים המסחריים בין שתי המדינות הם חלק מהסכם הסחר החופשי בין צ'ילה לאיגוד הסחר החופשי האירופי (EFTA), שנחתם ב-26 ביוני 2003 ונכנס לתוקף מאז ה-1 בדצמבר 2004 עם הגוש שמורכב מליכטנשטיין, איסלנד ושווייץ. עם כניסת ה-FTA לתוקף, צ'ילה השיגה פטור ממכס עבור 90% מהיצוא שלה לליכטנשטיין, בעוד שהיא העניקה למדינה האירופית הפחתה של 86% במכסים המיידיים על היצוא שלה לשוק הצ'יליאני. בשנת 2016, חילופי המסחר בין שתי המדינות הסתכמו ב-50 אלף דולר, המורכב כולו מיצוא מליכטנשטיין לצ'ילה, שמוצריו המיוצאים העיקריים היו מנורות אולטרה סגול או אינפרא אדום, לכות, פריטי בנייה, פלסטיק ואטמים. צ'ילה מיוצגת בליכטנשטיין באמצעות שגרירותה בברן, שווייץ. ליכטנשטיין מיוצגת בצ'ילה באמצעות שגרירותה בוושינגטון די. סי., ארצות הברית. Chile y EFTA
אוניברסיטת מערב אונטריו

אוניברסיטת מערב אונטריו (באנגלית: University of Western Ontario) היא אוניברסיטה ציבורית, הממוקמת בלונדון שבקנדה, אשר הוקמה בשנת 1878. אוניברסיטה זו היא הגדולה ביותר בפרובינציה ולה מוניטין מחקרי רב. ב-2023, למדו בה כ-34,917 סטודנטים. בוגרי האוניברסיטה הבולטים הם פרדריק בנטינג, ג'ון רובארטס, מרגרט צ'אן ורוברטה בונדר. האוניברסיטה מורכבת מ-11 פקולטות: אמנויות ומדעי הרוח, מנהל עסקים, חינוך, הנדסה, מדעי הבריאות, לימודי מידע ומדיה, משפטים, רפואה, מוזיקה, מדעים ומדעי החברה. המוסד חבר באיגוד אוניברסיטאות חבר העמים הבריטי ובקבוצת אוניברסיטאות המחקר הקנדי U15. אוניברסיטת מערב אונטריו נוסדה בשנת 1878 ושילבה ארבעה בתי ספר שפעלו באזור. המוסד הפך ללא דתי בשנת 1908. האוניברסיטה צמחה משמעותית בעידן שלאחר מלחמת העולם השנייה. בשנת 1947 נפתחה המחלקה ללימודי תואר שני. בשנת 1949 נפתחה המחלקה למנהל עסקים ובשנת 1957 הוקמה המחלקה להנדסה. דירוג שאנגחאי: מקום 301–400 (2023) Times Higher Education: מקום 201–250 (2024) דירוג QS לאוניברסיטאות: מקום 114 (2024) דירוג שאנגחאי: מקום 12–17 (2023) Times Higher Education: מקום 9–10 (2024) דירוג QS לאוניברסיטאות: מקום 6 (2024) מדיה וקבצים בנושא אוניברסיטת מערב אונטריו בוויקישיתוף אתר האינטרנט הרשמי של אוניברסיטת מערב אונטריו (באנגלית) אוניברסיטת מערב אונטריו, ברשת החברתית פייסבוק אוניברסיטת מערב אונטריו, ברשת החברתית אקס (טוויטר) אוניברסיטת מערב אונטריו, ברשת החברתית אינסטגרם אוניברסיטת מערב אונטריו, סרטונים בערוץ היוטיוב אוניברסיטת מערב אונטריו, באתר אנציקלופדיה בריטניקה (באנגלית)
אוניברסיטת אוטווה

אוניברסיטת אוטווה (באנגלית: University of Ottawa; בצרפתית: Université d'Ottawa; מכונה לעיתים קרובות uOttawa או U of O) היא אוניברסיטה ציבורית, הממוקמת באוטווה שבקנדה, אשר הוקמה בשנת 1848. נכון ל-2022, למדו בה כ-47,898 סטודנטים. בוגרי האוניברסיטה הבולטים הם רישאר וגנר, מיקאל ז'אן ופול מרטין. הלימודים באוניברסיטה מתקיימים בצרפתית ובאנגלית. 17% מתלמידי האוניברסיטה הם זרים, ומאז הקמתה סיימו את לימודיהם באוניברסיטה כ-266,037 איש (נכון לשנת 2023). המוסד חבר באיגוד אוניברסיטאות חבר העמים הבריטי ובקבוצת אוניברסיטאות המחקר הקנדי U15. אוניברסיטת אוטווה הוקמה לראשונה כמכללת בייטאון בספטמבר 1848. בשנת 1866 המכללה הפכה לאוניברסיטה. בשנת 1875 החלו לימודי תואר שני ובשנת 1888 החלו להינתן תארים שלישיים. בפברואר 1889 עלתה האוניברסיטה למעמד של אוניברסיטה אפיפיורית. בשנת 1965 הוחלט לנתק את הקשר בין האוניברסיטה לכל ממסד דתי שהוא. הפקולטה לאמנויות הפקולטה להנדסה הפקולטה למשפטים הפקולטה לרפואה הפקולטה למדעי החברה הפקולטה לחינוך הפקולטה למדעי הבריאות הפקולטה למדעים בית הספר לניהול ע"ש טלפר דירוג שאנגחאי: מקום 201–300 (2023) Times Higher Education: מקום 177 (2024) דירוג QS לאוניברסיטאות: מקום 203 (2024) דירוג שאנגחאי: מקום 8–11 (2023) Times Higher Education: מקום 8 (2024) דירוג QS לאוניברסיטאות: מקום 10 (2024) מדיה וקבצים בנושא אוניברסיטת אוטווה בוויקישיתוף אתר האינטרנט הרשמי של אוניברסיטת אוטווה (באנגלית) אתר האינטרנט הרשמי של אוניברסיטת אוטווה (בצרפתית) אוניברסיטת אוטווה, ברשת החברתית פייסבוק אוניברסיטת אוטווה, ברשת החברתית אקס (טוויטר) אוניברסיטת אוטווה, ברשת החברתית אינסטגרם
יחסי לוקסמבורג–צ'ילה

יחסי לוקסמבורג–צ'ילה הם יחסי החוץ בין הדוכסות הגדולה של לוקסמבורג לבין הרפובליקה של צ'ילה. בשנות השלושים והארבעים של המאה ה-20 נחתמו הסכמי סחר שונים בין צ'ילה ובין האיחוד הכלכלי הבלגי-לוקסמבורגי (אנ'). ב-15 ביולי 1992 נחתם הסכם לקידום והגנה על השקעות בין האיחוד הכלכלי הבלגי-לוקסמבורגי לצ'ילה, שנכנס לתוקף ב-5 באוגוסט 1999. כמו כן, בשנת 1997 שתי המדינות חתמו הסכם בנושא ביטוח לאומי. ב-3 בינואר 2011, הרשויות הצ'יליאניות ולוקסמבורג החליפו מידע ביחס למשא ומתן העתידי להסכם כדי למנוע מיסוי כפול. בנובמבר 2007, הדוכסים של לוקסמבורג מריה טרזה ואנרי ערכו ביקור ממלכתי בצ'ילה, והתקבלו על ידי הנשיאה מישל בצ'לט. לאחר מכן, שר החוץ של לוקסמבורג, ז'אן אסלבורן, הגיע לביקור בצ'ילה בתאריכים 24–25 במרץ 2016, כאשר נפגש עם מקבילו, שר החוץ ארלדו מוניוס. באוקטובר 2010 ביקר שר האוצר של לוקסמבורג לוק פרידן בסנטיאגו דה צ'ילה, כאשר נפגש עם שר האוצר פליפה לראין. בתחום הכלכלי-מסחרי, היחסים בין שתי המדינות מעוגנים בהסכם ההתאגדות בין צ'ילה לאיחוד האירופי, שנכנס לתוקף מאז 2003. בשנת 2018, סך הסחר בין שתי המדינות הסתכם ב-13 מיליון דולר. המוצרים העיקריים שיוצאו על ידי צ'ילה היו עפרות סיליקון ומכונות גילוח חשמליות, ואילו המוצרים המיוצאים בעיקר על ידי לוקסמבורג כללו מאווררים וצמיגים. צ'ילה מיוצגת בלוקסמבורג באמצעות שגרירותה בבריסל, בלגיה, ובנוסף מחזיקה קונסוליית כבוד בלוקסמבורג סיטי. לוקסמבורג מיוצגת בצ'ילה באמצעות שגרירות הולנד בצ'ילה, ובנוסף מחזיקה קונסוליית כבוד בסנטיאגו דה צ'ילה. מדיה וקבצים בנושא יחסי לוקסמבורג–צ'ילה בוויקישיתוף אתר על יחסי מדינות
אמה אסון

אמה אסון (באסטונית: Emma Asson;‏ 13 ביולי 1889 – 1 בינואר 1965) הייתה פוליטיקאית אסטונית סוציאל-דמוקרטית. היא הייתה האישה הראשונה שנבחרה לפרלמנט האסטוני. אסון השתתפה ביצירת החוקה הראשונה של אסטוניה העצמאית, ועסקה במיוחד בתחומי החינוך והשוויון בין המינים. נולדה במחוז וורו באימפריה הרוסית כבת למורה. בבגרותה, למדה היסטוריה בסנקט פטרבורג ועבדה כמורה בטרטו. בשנת 1919 נבחרה למועצת העיר טאלין וכן לפרלמנט הלאומי הראשון של אסטוניה העצמאית מטעם המפלגה הסוציאל-דמוקרטית. בפרלמנט פעלה רבות למען שוויון זכויות לנשים. בשנת 1921 נישאה לתעשיין והפוליטיקאי פרדיננד פטרסון. לבני הזוג נולדו שלושה בנים. הבכור נפטר בצעירותו. בני הזוג התגרשו בשנת 1941. עד לשנת 1950 היא עבדה כמורה בטאלין. מדיה וקבצים בנושא אמה אסון בוויקישיתוף ביוגרפיה, המכון ללימודים אירופיים, בעמ' 555 (באסטונית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אמילי קמפין-ספירי

אמילי קמפין-ספירי (בצרפתית: Émilie Kempin-Spyri;‏ 18 במרץ 1853 – 12 באפריל 1901) הייתה האישה הראשונה בשווייץ שסיימה תואר במשפטים והתקבלה כמרצה אקדמית. עם זאת, כאישה היא לא הורשתה לעסוק בעריכת דין. לכן היגרה לניו יורק, שם לימדה בבית ספר למשפטים שהקימה עבור נשים. אחיינתה של הסופרת יוהנה ספירי. קמפין-ספירי נולדה בציריך. סיימה את לימודיה באוניברסיטת ציריך בשנת 1883. בשנת 1887 הפכה לדוקטור הראשונה למשפטים באירופה.. לאחר שנשללה זכותה לעבוד כעורכת דין, היא ערערה לבית המשפט העליון בשווייץ אך טיעוניה (שנגעו לשוויון חוקי לנשים) נדחו. לאחר שנדחתה גם כמרצה באוניברסיטת ציריך, היגרה קמפין-ספירי לניו יורק לתקופה קצרה, שם הקימה את המכללה הראשונה למשפטים לנשים. לאחר חוסר ההתאקלמות של בעלה היא החליטה לחזור לשווייץ. גם בשווייץ ניסתה להתקבל למשרות הוראה ללא הצלחה. לאחר שנים של קשיים כלכליים, נפטרה קמפין-ספירי בבזל כמחוסרת כל לאחר שסבלה מסרטן הרחם. מדיה וקבצים בנושא אמילי קמפין-ספירי בוויקישיתוף